Bento Gonsalvesas

Bento Gonsalvesas () – miestas pietų Brazilijoje, Pietų Rio Grandės valstijoje, kalvotame derlingo Žagvari slėnio šlaite, 100 km į šiaurę nuo Porto Alegrės, 30 km į vakarus nuo Kašijas do Sulio. Savivaldybės centras. Plentai į Kašijas do Sulį, Porto Alegrę, Paso Fundą, geležinkelio stotis. Bento Gonsalvesas – Brazilijos vyno sostinė. Apylinkėse plyti vynuogynai, gaminamas vynas. Mieste vyksta kasmetinis vynų festivalis. Taip pat baldų, metalo apdirbimo, plastiko, chemijos pramonė. Turizmas. Veikia federalinė agrotechnikos mokykla, italų paveldo muziejus.


 Savivaldybė 
Bento Gonsalveso savivaldybė užima 272,3 km², 2022 m. joje gyveno 123 151 gyventojas.Bento Gonçalves: Municipality in Rio Grande do Norte, citypopulation.de

 Istorija 
Gyvenvietė įkurta 1875 m. (ligtol vietovė vadinta Kruzinja) imigrantų iš Italijos ir pavadinta Kolonija Dona Izabeliu (Colônia Dona Isabel). 1890 m. suteiktas miesto statusas ir Bento Gonsalveso pavadinimas (pagal trumpai gyvavusios Rio Grandės Respublikos prezidentą Bentą Gonsalvesą da Silvą).

Italai įveisė vynuogynus, pradėjo vyno gamybą. 1919 m. miestą pasiekė geležinkelis.

 Šaltiniai 

Kategorija:Pietų Rio Grandės miestai